આ પેથોલોજીને લગતું કાર્ટૂન છે. કોઇ પણ બાયોપ્સીને માઈક્રોસ્કોપમાં જોવા માટે વપરાતું પ્રાથમિક સ્ટેઇન જે હોય, એનાથી સ્લાઈડમાં કોશનું ન્યુક્લીયસ બ્લ્યુ અને કોષરસ એટલે કે બાકીનો ભાગ વાયોલેટ દેખાય. આ પ્રકારે કોઇ પણ અંગના કોશોનો અને એની ગોઠવણીની રચનાનો અભ્યાસ કરીને પેથોલોજીસ્ટ રીપોર્ટ અપાતા હોય છે. ઘણી વખત અમુક રોગોમાં સરખા પ્રકારનો માઈક્રોસ્કોપીક દેખાવ હોય, ત્યારે પેથોલોજીસ્ટ સ્લાઈડના કોશો તેમજ એની ગોઠવણી વગેરે વર્ણન લખ્યા પછી સ્પષ્ટ નિદાન લખવાના બદલે “correlate clinically’ લખી દે છે. દર્દીની સારવાર કરી રહેલા તબીબ માટે એ સૂચના હોય છે કે સ્લાઈડના આ દેખાવને દર્દીના લક્ષણો સાથે અને બીજા ટેસ્ટ્સના પરિણામો સાથે સાંકળીને પછી સારવાર કરવી.